62017TO0573_INF
A Törvényszék végzése (nyolcadik tanács), 2025. január 22. –Inversiones Flandes és társai kontra ESZT
(T‑573/17. sz. ügy)
„Megsemmisítés iránti kereset – Gazdaság‑ és monetáris politika – A hitelintézetekre és bizonyos befektetési vállalkozásokra vonatkozó Egységes Szanálási Mechanizmus – A Banco Popular Español szanálási programja – Keresettel nem megtámadható jogi aktus – Nyilvánvaló elfogadhatatlanság”
Megsemmisítés iránti kereset – Keresettel megtámadható aktusok – Fogalom – Kötelező joghatásokat kiváltó aktusok – Előkészítő aktusok – Az Egységes Szanálási Testület (ESZT) szanálási programot elfogadó határozata – Hatálybalépés – Kötelező joghatások kiváltásának hiánya – Kizártság
(EUMSZ 263. cikk; 806/2014 európai parlamenti és tanácsi rendelet, 18. cikk, (1)–(8) bekezdés, és 30. cikk, (1) és (2) bekezdés)
(lásd: 13., 14. pont)
Rendelkező rész
1)
A Törvényszék a keresetet mint nyilvánvalóan elfogadhatatlant elutasítja.
2)
A Spanyol Királyság, az Európai Bizottság, a Banco Santander, SA és a Banco Popular Español, SA beavatkozási kérelmeiről nem szükséges határozni.
3)
A Törvényszék az Inversiones Flandes, SL‑t, a New Winds Group, SL‑t és a Sarey Investments, SL‑t kötelezi a saját költségeik, valamint az Egységes Szanálási Testület (ESZT) részéről felmerült költségek viselésére.
4)
A Spanyol Királyság és a Bizottság maga viseli a beavatkozási kérelmekhez kapcsolódó saját költségeit.
5)
A Banco Santander maga viseli a beavatkozási kérelmekhez kapcsolódó saját költségeit, valamint a Banco Popular Español részéről felmerült költségeket.